Zaratamok osasun programa zabalduko du udalerrian, batez ere umeei eta adinekoei zuzenduta. Ildo horretan, Batzorde Soziosanitarioa osatu berri dute herriko hainbat eragileren artean: medikua, erizaina, eskualdeko Osakidetzako koordinatzailea, eskolako zuzendaria, Besopean Guraso Elkarteko ordezkariak, Udaleko Gizarte Langilea eta alkatea dira batzordeko kideak.